በአካባቢ ላይ ተፅዕኖ አድርሰዋል በተባሉ ፋብሪካዎች ላይ እርምጃ ተወሰደባቸዉ
በአካባቢ ላይ ተፅዕኖ አድርሰዋል የተባሉ ሁለት ፋብሪካዎች ላይ አስተዳደራዊ እርምጃ መወሰዱን የአዲስ አበባ ከተማ አስተዳደር አካባቢ ጥበቃ እና አረንጓዴ  ልማት ኮሚሽን አስታወቀ፡፡በፋብሪካዎቹ አካባቢ የሚኖሩ የህብረተሰብ ክፍሎችም ከፋብሪካዎቹ የሚወጣው ባዕድ በጤናችን ላይ ከፍተኛ ጉዳት እያደረሰ በመሆኑ ዘላቂነት ያለው መፍትሄ ይሰጠን ብለዋል፡፡በተደጋጋሚ የማስጠንቀቂ ቢሰጣቸውም ማስተካከያን ያላረጉት በጀሞ አከባቢ የሚገኘው ሀንሰን መስታወት ፋብሪካ እና ድሬ የቆዳ ፋብሪካ ላይ ይህ የማሸግ  አስተዳደራዊው  እርምጃ መወሰዱን የተነገሩት በአዲስ አበባ ከተማ አስተዳደር የአከባቢ ጥበቃና አረንጓዴ ልማት ኮሚሽን የአከባቢ ጥበቃ ዳይሬክተር የሆኑት ባዩ ቶሎሳ ናቸው ፡፡በተለይም በንፋስ ስልክ ላፍቶ ክፍለከተማ በሚገኘው የጀሞ የጋራ መኖሪያ ቤቶች አከባቢ ንዋሪዎች ከመስታወት ፋብሪካው በሚወጣው ጭስ ከፍተኛ የሆነ የጤና ችግር እየዳረጋቸው መሆኑን በማስሳት ዘለቄታዊ መፍትሄ እንዲሰጣቸው ጠይቀዋል ፡፡የነዚህ ፋብሪካዎች የስረ ሃላፊዎችም በተሰጣቸው ማስጠንቀቂያ መሰረት ከፋብሪካዎቹ የሚወገዱ ተረፈ ምርቶች በአከባቢ ላይ ጉዳት የማያደርሱ እዲሆኑ ለማስቻል ተገቢውን ስራዎች እየከወኑ መሆናቸውን እና ማስተካከል ያለባቸውን በባለሞያ በማስጠናት ላይ ሳለን ነው ይህ እርምጃ የተወሰደብን ብለዋል ፡፡በዚሁ መስታወት ፍብሪካ የሚሰሩ ሰራተኞች  ስራቸውን በሚከውኑበት ወቅት ምንም አይነት መከላከያ አልባሳት ስላልተሰጡዋቸው ጉዳት እየደረሰባቸው እንደሚገኙም ተናግረዋል ፡፡ዳይሬክተሩ  አቶ ባዩ ቶሎሳ በቀጣይም መሰል አከባቢያዊ ጉዳቶችን የሚያደርሱ ፍብሪካዎች በሚደረግላቸው ምክር እንዲገዙ ከዚህ ተግባራቸው የማይቆጠቡ ከሆነ ክትትሎችን በማድርግ አስተዳደራዊው እርምጃ እንዲቀጥልም አስታውቀዋል ፡፡